NaiveNeuron/SloPal huggingface dataset:
Hlina, Alojz, poslanec NR SR (2012-12-14):
Ďakujem pekne. Ďakujem aj za pekný príspevok, naozaj tam bolo cítiť tú nahnevanosť, ktorá je namieste. A ja chcem ešte povedať, takže teda, aby som hovoril, pokúsim sa teda povedať niečo nové, lebo mám pocit, že naozaj nepomáha. Hej? Ja som skúsil povedať ľuďom, aby teda sa nevracali k tomu, že kto, čo sprivatizoval, lebo takto to naozaj nefunguje. Kolega Lipšic to dobre povedal s tým Rádiom Jerevan. Takto naozaj nemôžme. Však, ja neviem, Rimania popravili svätého Petra, potom zase kresťania popravili Giordana Bruna a v štyridsiatom piatom skončila vojna. To takto ideme, proste? Viete, ja som nič neprivatizoval, hej. Ja som nikde nebol, o ničom som zo štátneho majetku nerozhodoval a hnevá ma to úplne, minimálne takisto ako kolegu Viskupiča. Tak naozaj, vážení kolegovia, opustite túto polohu, prípadne si urobte nejaký separé, kde si toto môžte vyčítať, ale pripusťte, že sú aj ľudia, u ktorých to už nezaberá, hej. Vy to máte, ja mám pocit, že vy to hovoríte, táto argumentačná poloha, že vás tak legitimizuje, hej, aj vám to, teda morálne vás nejako očisťuje, že prečo teda za takúto hlúposť zahlasovať, hej, že však aj oni, hej. No ale takto to nemôže fungovať. Takto sa civilizácie netvoria, že však aj oni. Ďakujem.
Bugár, Béla, podpredseda NR SR (2018-09-12):
Tým pádom sme skončili rozpravu. Takže nech sa páči, pán minister, môžte sa vyjadriť k rozprave.
Hrušovský, Pavol, podpredseda NR SR (2011-04-05):
Hlasujeme, páni poslanci, o návrhu prerokovať zákon v treťom čítaní. (Hlasovanie.) 148 prítomných, 79 za, 68 sa zdržalo, 1 nehlasoval. Návrh sme schválili. Pristúpime k tretiemu čítaniu o návrhu poslankyne Kataríny Cibulkovej. Otváram rozpravu. Pýtam sa, či sa niekto chce do rozpravy prihlásiť. Nie, preto vyhlasujem rozpravu za skončenú. Pristúpime k hlasovaniu o návrhu zákona ako celku so schválenými pozmeňovacími a doplňovacími návrhmi s odporúčaním gestorského výboru?
Zemanová, Anna, poslankyňa NR SR (2022-12-08):
Už niekoľkýkrát dávam procedurálny návrh, aby sa v pondelok 12. decembra nerokovalo z dôvodu, že momentálne prepadajú všetky body, ktoré nemajú pripravené pozmeňovacie návrhy. V pondelok sa nehlasuje, tak navrhujem, aby sme rokovali až v utorok.
Jurinová, Erika, podpredsedníčka NR SR (2015-03-10):
Pán poslanec Uhliarik.
Kollár, Boris, predseda NR SR (2022-03-22):
S ďalšou faktickou poznámkou pán poslanec Dostál.
Viskupič, Jozef, poslanec NR SR (2016-09-08):
Ďakujem. Myslím si, že dva základné momenty vo veľmi dobrom prejave by bolo treba podčiarknuť. Prvý bol ten, keď si spomínal, že dá sa vyštartovať z nuly na sto alebo chytiť druhú kozmickú rýchlosť v druhej najvyššej ústavnej funkcii, ale spôsobuje to neblahé účinky. A často sa to ľuďom, ktorí nemajú základnú pokoru a nejaké brzdné mechanizmy, stáva a odkrví sa im mozog. A predseda parlamentu z hľadiska tohto rýchleho zrýchlenia do druhej najvyššej ústavnej funkcie je obvinený z toho, že sa mu odkrvil mozog a prišiel so splašenou novelou rokovacieho poriadku. Myslím si, že ten druhý moment, ktorý si spomínal, a to je obmedzovanie rozpravy, je asi najväčším šrámom tejto iniciatívy, pretože poznáme Mečiarove televízory. Dokonca pri možno nejakom odkrvení mozgu sa to stalo aj za vlády Ivety Radičovej, kedy sa tu tie televízory s obmedzením dostali. Ale tuná prichádza návrh, aby tu boli nastálo, aby sme si navzájom v parlamente, ktorý má v základe slova, z toho slova slovo rozprávať, reč, hájiť a biť sa za svoju pravdu, aby sme túto bitku za pravdu, ktorú reprezentujeme z vôle voličov, mali obmedzenú. A to je neakceptovateľné, a preto ďakujem, že si zhrnul, aj ako to bolo, ako to bolo cez leto, že je to neakceptovateľné, nedôstojné a postráda to akékoľvek prvky pokory a odbornosti.
Danko, Andrej, predseda NR SR (2017-05-10):
Prosím, prezentujme sa a hlasujme. (Hlasovanie.) Prítomných 137 poslancov, za 80, proti 28, zdržalo sa 29. Konštatujem, že sme uvedený návrh schválili.
Pellegrini, Peter, podpredseda NR SR (2020-06-09):
Pán poslanec Jílek.
Číž, Miroslav, podpredseda NR SR (2015-11-10):
Teraz vystúpi v rozprave ako písomne prihlásený poslanec, pán poslanec Hlina.
Laurenčík, Milan, podpredseda NR SR (2021-05-03):
Ďalším rečníkom prihláseným do rozpravy je pán poslanec Martin Borguľa, pripraví sa pán poslanec Dušan Jarjabek. Nech sa páči.
Krajkovič, Mikuláš, poslanec NR SR (2017-10-17):
Vážený pán predsedajúci, v rozprave k uvedenému návrhu zákona vystúpila jedna pani poslankyňa Zemanová, pričom podala jeden pozmeňovací návrh. Keďže boli dnes v rozprave, keďže bol v rozprave podaný tento návrh dnes, v zmysle § 83 ods. 4 rokovacieho poriadku dajte, prosím, hlasovať o skrátení lehoty.
Kondrót, Maroš, poslanec NR SR (2012-07-31):
Teraz pristúpime k hlasovaniu o návrhu z rozpravy. Dajte, prosím, hlasovať o návrhu poslanca Mikuša.
Bugár, Béla, podpredseda NR SR (2018-05-25):
Vážené panie poslankyne, vážení páni poslanci, chcem vám oznámiť výsledok rokovania grémia. To znamená, že dnes rokujeme do 16.00 bez obedňajšej prestávky. O jedenástej bude hlasovanie. V pondelok rokujeme od desiatej až do siedmej, do devätnástej hodiny bez obedňajšej prestávky. Ja hovorím, ja hovorím samozrejme o, lebo pán kolega Dostál vypleštil oči, ja hovorím o tom, na čom sme sa dohodli, s tým, s tým, že samozrejme v pondelok uvidíme, že ako rýchlo teda ideme. A poprípade budeme pokračovať v utorok a v utorok o jedenástej budeme hlasovať o všetkých prerokovaných zákonoch, ktoré sme prerokovali dnes po jedenástej a celý pondelok. Je aj ďalšia, ak to môžem povedať, dohoda, že tie, poviem to tak, chúlostivé zákony, hlavne jedná sa o zákon ĽSNS ohľadne interrupcií preložíme ako posledný bod. Zároveň ale chcem upozorniť každého predkladateľa, ale aj spravodajcu, že ak tu nebude, keď jeho bod bude v poradí, tak samozrejme automaticky sa dostane na koniec schôdze a poprípade keď, keď to nestihneme, tak to preradíme na ďalšiu schôdzu, ale tiež na koniec. A viete, že vzhľadom k tomu, že tá ďalšia schôdza sa začína v júni a už je pred, dá sa povedať, júlovými prázdninovými niektorými cestami poslancov, môže sa mu stať, tomu dotyčnému, že sa to preloží až na septembrovú potom, keby sme to nestihli. Nevieme, koľko poslaneckých návrhov alebo aj vládnych bude ešte poprípade dnes do toho termínu podané. To znamená, že musíme počítať s tým, že aj júnová schôdza bude veľmi teda narvaná zákonmi, ak to takto môžem povedať. Takže dnes rokujeme, teda najprv hlasujeme o jedenástej, rokujeme bez prestávky do 16.00. V pondelok začneme od desiatej bez prestávky do 19.00 bez hlasovania, v utorok pokračujeme od deviatej, o jedenástej hlasujeme a poprípade podľa priebehu potom bude grémium a sa dohodneme ako ďalej. Takže a tak ako, ako som hovoril, interrupčný zákon sa preloží na koniec, o jedenástej o tom budeme musieť hlasovať, keď nebude všeobecný súhlas. Takže (reakcia z pléna), tak ako som hovoril, interrupčný zákon sa preloží na koniec, o jedenástej o tom budeme musieť hlasovať, keď nebude všeobecný súhlas. Takže toto je dohoda z dnešného grémia. A teraz budeme pokračovať za chvíľočku. Nech sa páči. (Krátka pauza.)
Baránik, Alojz, poslanec NR SR (2017-12-06):
Ďakujem. Jozef, keď si hovoril o tom, že tvojím cieľom v politike bolo a je rozvoj ekonomiky, tak ako, tak, aby sme sa všetci mali lepšie, treba povedať, že nutnou podmienkou takého rozvoja je to, že Slovensko je právny štát. Avšak práve preto, že tu máme ľudí, ako je Robert Kaliňák, právny štát nemôžeme mať. Nemôžeme ho mať, dokiaľ Robert Kaliňák je ministrom, dokiaľ všetko riadi tak, aby oni mohli všetko a my nič. A to, že celé jeho vystúpenie je klamstvo, pretože ja nemám možnosť posúdiť všetky jeho výroky z hľadiska toho, či sú klamlivé alebo nie, ale mám možnosť posúdiť tie, ktoré sa mňa týkali. A týkali sa tie dva, ktoré som spomínal, to znamená časy, kedy ja som bol členom dozorného orgánu Národnej diaľničnej spoločnosti, kde som, kde síce on pripísal to, že sa vyplatilo 20 mil. akosi nám, ale realita bola presne opačná. A druhý prípad je to, že keď sa rozhodnú všetci sudcovia jedného okresného súdu v Bratislave podať trestné oznámenie, ktoré je zjavne neoprávnené nielen fakticky, ale aj právne, tak z toho urobí Robert Kaliňák môj problém. To znamená, opozičný poslanec je na vine tomu, že sa sudcovia snažia docieliť stav, že jeden súd je pre určitý okruh ľudí jednoducho neprístupný. A to nikomu nevadí. Samozrejme, že nevadí, pretože ľudia ako Robert Kaliňák chcú, aby toto nebol právny štát. Na tom je ich počínanie založené.
B. Bugár, podpredseda NR SR: (2004-06-24):
M. Maxon, poslanec: Ďakujem pekne, je to len ako konštatácia.
Verešová, Anna, poslankyňa NR SR (2016-11-24):
Ďakujem za slovo. Pán kolega Ivan, uvedomila som si aj pri vašom príspevku, ako sme si všetci osvojili ten slogan „vlaky zadarmo“. Opakujeme to všetci a pritom to nie je celkom pravda. Pretože vieme dobre, že študenti a aj dôchodci, ktorí prichádzajú na železnici ku pokladni, tak dostávajú často odpovede, že nemôžu už cestovať. A ak sa musia študenti dopraviť do školy, čo sa musia dopraviť do školy, tak si musia kupovať lístky. Takže jednak je to veľmi proti podnikateľskému prostrediu, tento nástroj, ktorý bol prijatý zjavne populisticky, ale jednak je aj veľmi, veľmi nespravodlivý. Pretože ak si vláda určí, že treba podporovať štúdium detí, že treba podporovať takto rodinu, tak by, ak by ich chcela robiť spravodlivo, tak by nastavila tento nástroj tak, aby každý študent, každý študent, to je jedno, odkiaľ je, akým prostriedkom chodí do školy, tak by dostali na túto cestu, na toto štúdium podporu všetci rovnakú. Takže neosvojujme si celkom také tieto ich slogany, ktoré nie sú ani pravdivé, ani spravodlivé. A ešte k tomu vlastne sľub dojazdových autobusov ku vlakom, ani toto nebolo splnené. Takže nehovorme to isté, čo hovoria, keď si chcú, keď chcú odkázať niečo voličom, naša vláda. Ďakujem.
P. Hrušovský, predseda NR SR: (2003-12-04):
(Hlasovanie.) 101 prítomných, 97 za návrh, 1 proti, 2 sa zdržali, 1 nehlasoval. Konštatujem, že sme návrh uznesenia o neuplatňovaní mandátu poslanca a o nastúpení náhradníčky Kataríny Tóthovej na neuplatňovaný mandát schválili. Teraz pristúpime k sľubu poslankyne . Poprosím podpredsedu Národnej rady Bugára, aby prečítal sľub a prítomných pánov poslancov, aby počas čítania sľubu stáli.
Muňko, Dušan, poslanec NR SR (2019-12-05):
Prekvapuje ma, pán poslanec, jak si múdry. Ešte si nezistil, že Európska centrálna banka, štáty, ktoré sú v eurách, bude môcť uskladniť si v Európskej centrálnej banke. Ale to si sa ešte ani nedozvedel. Ja by som rád sa ťa spýtal, prečo doviezli Poliaci, ktorí to vybavovali jeden a pol roka, prečo doviezli zlato Maďari, prečo doviezli Nemci, prečo doviezli Rakúšania? Ja na to by som rád, na to by som rád počul tvoju odpoveď, keď si tak chytrý. Nemusíš mať obavy, Európska centrálna banka bude v krátkej dobe fungovať tak, ako by mala a som presvedčený, že to zlato vieme umiestniť tak na trhu, ako bolo umiestnené v Londýne.
Blanár, Juraj, podpredseda NR SR (2023-02-01):
Pán spravodajca, prerušujem rozpravu. Poprosím okamžite zavolať záchranku a poskytnúť pomoc... (Prestávka pre kolaps poslanca.)
M. Hort, podpredseda NR SR: (2009-06-16):
o zákone z 29. apríla 2009, ktorým sa mení a dopĺňa zákon Slovenskej národnej rady č. 138/1991 Zb. o majetku obcí v znení neskorších predpisov a o zmene a doplnení niektorých zákonov, vrátenom prezidentom Slovenskej republiky na opätovné prerokovanie Národnou radou Slovenskej republiky . Materiál je uverejnený ako tlač 1092. Chcel by som dať teraz slovo spoločnému spravodajcovi z výboru pre financie, rozpočet a menu poslancovi Tiborovi Mikušovi, avšak nevidím ho v sále. Poprosím, ak vie niekto, kde sa nachádza pán poslanec Tibor Mikuš, aby ho poslal do sály a vyhlasujem teraz dvojminútovú prestávku. (Prestávka.) (Po prestávke.)
Goga, Pavol, poslanec NR SR (2018-06-14):
Spolu, áno.
Dostál, Ondrej, poslanec NR SR (2016-09-13):
Po vystúpení pána poslanca Suchánka by som chcel doplniť to svoje konštatovanie po vystúpení pána poslanca Fecka, že máme pred sebou zaujímavý zákon nielen z hľadiska toho, že deliace čiary idú naprieč koalíciou a naprieč opozíciou. Zisťujem, že idú aj naprieč jednotlivými poslaneckými klubmi. Takže možno je to naozaj svojím spôsobom unikátny návrh. A teraz z tých dvoch vystúpení kolegov z klubu OĽANO môjmu pohľadu na tému je oveľa bližší ten, ktorý prezentoval pán poslanec Suchánek, ktorý vychádza z dôvery v ľudí a v schopnosť ich niesť zodpovednosť za svoje konanie, a nie z apriórneho podozrievania aj vo veciach, ktoré žiadny reálny problém nepredstavujú.
Hrušovský, Pavol, podpredseda NR SR (2010-12-14):
Prepáčte, pán poslanec. Upokojte sa, páni poslanci. Pán poslanec Galbavý, tu je vaše miesto, tašku nechajte tu a sadnite si tam, kde vám predseda Národnej rady určil miesto, na ktorom máte sedieť počas rokovania. (Neustály ruch v sále.) Pán poslanec Marcinčin. Nech sa páči, pán poslanec Žiga.
Laššáková, Jana, podpredsedníčka NR SR (2013-09-17):
Takže dávam, dám hlasovať o vašom procedurálnom návrhu, aby sme zabezpečili poslancov SMER-u, o takomto návrhu nemôžem dať hlasovať vzhľadom na to, že je na vôli poslancov, či budú, alebo nebudú prítomní na schôdzi. Takže naozaj netýka sa to obsahu, ktorý hovorí, paragrafu 34. A mám dať hlasovať o vašom procedurálnom návrhu prerušiť rokovanie na polroka? (Reakcia poslanca.) Tak poprosím, prezentujme sa a hlasujme. (Hlasovanie.) Národná rada nie je uznášaniaschopná. Prítomných je len 11 poslancov. Takže budeme o vašom návrhu hlasovať, pán poslanec, keď Národná rada bude uznášaniaschopná. Pán poslanec Kadúc, nech sa páči.
M. Gibalová, poslankyňa: (2006-10-20):
Ak máme 24-tisíc predčasných dôchodcov, samozrejme, že nevieme, koľko dôchodcov je zarábajúcich. To znamená, že už v tom je istá diskriminácia, a myslím si, že tu nemáme, čo riešiť. Druhá vec, chcem povedať, že už teraz sú medzi dôchodcami také obavy z týchto pásiem a dosť značná nespokojnosť a je to pre vás možno do budúcnosti aj pokles bodov. A pýtam sa teda, kto je solidárny, keď takto chcete kategorizovať dôchodcov? Ďakujem pekne.
Kollár, Boris, predseda NR SR (2022-02-03):
Na spravodajcu evidujem tri faktické poznámky. S prvou vystúpi pán poslanec Urban, potom pán poslanec Kočiš. Nech sa páči.
Kollár, Boris, predseda NR SR (2022-11-08):
... v prerušenej rozprave v prvom čítaní o návrhu poslankyne Jarmily Halgašovej na vydanie zákona, ktorým sa mení a dopĺňa zákon č. 330/1991 Zb. o pozemkových úpravách (tlač 1240). Prosím pani poslankyňu Jarmilu Halgašovú, aby zaujala miesto určené pre navrhovateľov, a spravodajkyňu z výboru pre pôdohospodárstvo a životné prostredie pani poslankyňu Annu Zemanovú, aby zaujala miesto určené pre spravodajcov. Dnes dopoludnia neukončil svoje vystúpenie do rozpravy ústne prihlásený poslanec Anton Stredák, ktorému odovzdávam slovo. (Ruch v sále.) (Pokračovanie rokovania o návrhu poslankyne Národnej rady Slovenskej republiky Jarmily Halgašovej na vydanie zákona, ktorým sa mení a dopĺňa zákon Slovenskej národnej rady č. 330/1991 Zb. o pozemkových úpravách, usporiadaní pozemkového vlastníctva, pozemkových úradoch, pozemkovom fonde a o pozemkových spoločenstvách v znení neskorších predpisov a ktorým sa dopĺňa zákon č. 330/2007 Z. z. o registri trestov a o zmene a doplnení niektorých zákonov v znení neskorších predpisov , tlač 1240.)
Grendel, Gábor, podpredseda NR SR (2022-05-04):
Otváram rozpravu, do ktorej som nedostal žiadnu písomnú prihlášku. Dávam teraz možnosť prihlásiť sa do rozpravy ústne. Nikto. Vyhlasujem rozpravu za skončenú. Želá si záverečné slovo pán navrhovateľ? Nie. Pán spravodajca? Nech sa páči.
Hrnko, Anton, poslanec NR SR (2019-10-18):
Pani poslankyňa, napriek tomu, že ste tímlíderka bývalej SaS alebo existujúcej SaS, alebo budúcej Demokratickej strany, musím vám povedať, že tejto problematike absolútne nerozumiete. Ste úplne mimo. Ste lobistka Komory reštaurátorov. To je vaše vystúpenie. To je, áno, áno, to je vaše vystúpenie. A veľmi sa ohradzujem voči vášmu útoku voči mojim priateľom archeológom, ktorí dodržiavajú všetky štátne štandardy archeologického výskumu a sú platení podľa tabuliek. Aké peniaze oni môžu pri tých archeologických výskumoch scudziť, prosím vás?! Aspoň sa tu nestrápňujte! A ďalej. Tu sa stal, tu sa stala jedna vec. Úloha štátu sa preniesla na Komoru reštaurátorov. Tu sú aj ľudia, ktorí vedia, prečo sa to stalo. A môžem vám povedať, že štát musí mať dozor a musí mať aj štátny etalón, ako treba pamiatky obnovovať. A toto robil vždy Pamiatkový úrad. Súkromní reštaurátori boli aj za socializmu, ale Pamiatkový úrad a jeho štátne reštaurátorské ateliéry dávali etalón tomu, ako sa majú pamiatky obnovovať. Choďte sa pozrieť na levočský oltár. To neurobili žiadni súkromníci, to urobil levočský štátny ateliér reštaurátorský. Toto, čo tu vy hovoríte, to je lobizmus pre tých, ktorí od štátu dostali neprimerané kompetencie. Oni dostali neprimerané kompetencie. To je všetko. Ďakujem.
Puci, Róbert, poslanec NR SR (2015-03-17):
Dajte, prosím, hlasovať o bode 64 spoločnej správy, ktorý požiadal vyňať na osobitné hlasovanie pán poslanec Simon, odporúčanie gestorského výboru je schváliť.
Kollár, Boris, predseda NR SR (2023-06-15):
S ďalšími procedurálnymi budeme po hlasovaní, teraz by som chcel dať hlasovať o procedurálnom návrhu pána, pána poslanca Dostála, že by to mal posúdiť ústavnoprávny výbor. Prosím pekne, prezentujme sa a hlasujeme. (Hlasovanie.) Prítomní 124, za 70, proti 5, zdržalo sa 46, nehlasovali 3. Uvedený návrh sme schválili, tým pádom posúdi to ústavnoprávny výbor a on určí ďalšie, ďalší postup. Budeme pokračovať hlasovaním, budeme pokračovať hlasovaním v druhom čítaní o návrhu skupiny poslancov na vydanie zákona, ktorým sa mení a dopĺňa zákon č. 587/2004 Z. z. o Environmentálnom fonde, tlač 1503, bod 6 schváleného programu. Spoločným spravodajcom je člen výboru pre pôdohospodárstvo a životné prostredie poslanec Ján Mičovský. Prosím ho, aby uvádzal hlasovanie. (Hlasovanie o návrhu skupiny poslancov Národnej rady Slovenskej republiky na vydanie zákona, ktorým sa mení a dopĺňa zákon č. 587/2004 Z. z. o Environmentálnom fonde a o zmene a doplnení niektorých zákonov v znení neskorších predpisov , tlač 1503.)
P. Paška, predseda NR SR: (2008-09-11):
(Hlasovanie.) 139 prítomných, 121 za, 1 proti, 14 sa zdržalo, 3 nehlasovali. Tento návrh sme odsúhlasili. Posledné bude hlasovanie v prvom čítaní, ktoré uvedie pán poslanec Zvonár o vládnom návrhu zákona, ktorým sa menia niektoré zákony v pôsobnosti Ministerstva zdravotníctva Slovenskej republiky v súvislosti so zavedením meny euro . Je to tlač 714.
Kozelová, Monika, poslankyňa NR SR (2021-02-24):
Pred tromi dňami si verejnosť uctila pamiatku zosnulého Janka Kuciaka a Martinky Kušnírovej. Ja myslím, že táto tragická udalosť zasiahla aj do života nás všetkých. Títo dvaja mladí ľudia pohli davom a ja si myslím, že je namieste a aj by som o to poprosila, aby sme si ich pamiatku uctili aj na pôde parlamentu. Ďakujem. (Reakcia z pléna.)
Bittó Cigániková, Jana, poslankyňa NR SR (2021-11-11):
Pán poslanec Fico, hovorili ste o tom, že v zákone nie je, že budú testy bezplatné, a hovoril o tom aj pán poslanec Beluský predtým. A ja si myslím, že by tam napríklad mali byť (neutíchajúci ruch v sále), a, pani poslankyňa Vaľová, vy... vás fakt nenaučili sa správať. (Zaznievanie gongu.) Nevadí, vydržíme. (Reakcie z pléna.) Len no, chúďatko (reakcie z pléna), počkáme... (Neutíchajúci ruch v sále a prerušenie vystúpenia predsedajúcim.)
Bugár, Béla, podpredseda NR SR (2011-05-27):
Pán poslanec Zelník.
Viskupič, Marián, poslanec NR SR (2023-02-07):
Ďakujem pekne za slovo. Áno, úplne súhlasím s kolegom Petrom Kremským. Ono ten celý problém je presne tá tabuľka, ktorú onehda pán Kažimír nastavil do, do normálne, že absolútnych výšin. Ono to fakt nebolo spravodlivé ani pre tých, teda tých bohatších a bohatých, čo si kupujú tie veľké autá a presne tak, samozrejme, je to ešte menej spravodlivé, ak by sa to otočilo pre staré autá. Úplný súhlas, preto vlastne to, čo sa vtedy nestihlo v tom decembri, tak to je vlastne ten základ, tá základná zmena, ktorá sa stane teraz je, že tá tabuľka proste, z nej zmiznú tie veľké čísla, hej. Tie, ktoré tam onehda dal ešte pán Kažimír s pánom Kaliňákom, takže teraz to vlastne, toto ešte zosekáme, aby to bolo spravodlivé na tých oboch koncoch, ale aby to zároveň aj tú ekologickom nejak odsúhlasovalo, alebo teda odrážalo, takže myslím si, že v tomto ten zámer je úplne, že spoločný. Aj keď tak počúvam plénum, tak vlastne úplne rovnaký a ja to poviem tiež teraz, že áno, strana SaS, samozrejme, podporí tento návrh, aby sa posunul do druhého čítania.
F. Mikloško, poslanec: (2001-10-24):
I. Presperín, podpredseda NR SR: Ďakujem. Pán poslanec Peter Ošváth. P. Ošváth, poslanec: Ďakujem za slovo, pán predsedajúci. Predkladám procedurálny návrh v mene 5 poslaneckých klubov... (Ruch v sále.) I. Presperín, podpredseda NR SR: Kľud, prosím. P. Ošváth, poslanec: ... SDK, SDĽ, SMK, SOP a KDH, aby sa rokovací bod číslo 87 – vojenská stratégia Slovenskej republiky... Pán predsedajúci, prosím, aby ste napomenuli pána Brňáka, nech ma tu neruší. (Ruch v sále.) I. Presperín, podpredseda NR SR: Prosím vás, páni poslanci, kľud. Buďte tak dobrí, pozorne počúvajme tieto návrhy. Pán poslanec pokračujte. P. Ošváth, poslanec: Opakujem, na základe návrhu 5 posla-neckých klubov navrhujem, aby bod rokovania 87  – vojenská stratégia Slovenskej republiky – bol prerokovaný zajtra ráno ihneď po skončení prerokovania bodu – štátny sviatok 17. novembra. Svoj návrh odôvodňujem skutočnosťou, že 31. októbra sa koná v Bruseli zasadnutie NATO, na ktorom naša delegácia tento dokument bude predkladať. I. Presperín, podpredseda NR SR: Pán poslanec Oberhauser, s ďalším procedurálnym návrhom. V. Oberhauser, poslanec: Ďakujem, pán predsedajúci. Dávam procedurálny návrh, aby vzhľadom na to, že pre zahraničnú služobnú cestu nemohol vystúpiť pán Lipár, vystúpil iný predstaviteľ Úradu pre jadrový dozor, nakoľko slová, ktoré tu uviedol pán predseda vlády pán Dzurinda, spochybňujúce navrhnuté uznesenie je potrebné doložiť naozaj kvalifikovaným odborným stanoviskom, a nie politickými rečami, ktoré nemajú žiadnu vypovedaciu hodnotu a sú len jeho tradičným chválenkárstvom a mlátením prázdnej slamy. Ďakujem. I. Presperín, podpredseda NR SR: Pán poslanec Brňák má slovo. P. Brňák, poslanec: Ďakujem pekne, pán predsedajúci. Môj procedurálny návrh sa viaže na vystúpenie pána predsedu vlády, keď hovoril najmä o lacnom populizme... (Ruch v sále.) I. Presperín, podpredseda NR SR: Kľud, prosím. P. Brňák, poslanec: ... a lacnej propagande. Práve vo svetle týchto výrokov dávam návrh, aby ešte v priebehu tejto schôdze podal písomnú správu parlamentu o tom, kedy budú mať ľudia na Slovensku počas tohto volebného obdobia dvojnásobné platy. Ďakujem. I. Presperín, podpredseda NR SR: Pán poslanec Jasovský.
Laššáková, Jana, podpredsedníčka NR SR (2014-03-20):
O slovo požiadal predseda Národnej rady ako predkladateľ. Nech sa páči, pán predseda, máte slovo.
Kažimír, Peter, podpredseda vlády a minister financií SR (2015-03-12):
Ďakujem pekne za slovo, pani predsedajúca. Dámy a páni, dovoľte mi uviesť teda návrh zákona z dielne rezortu vnútra. Predložením návrhu zákona sa predovšetkým transponujú prepracovaná prijímacia smernica a prepracovaná procedurálna smernica, ktoré upravujú konanie o medzinárodnej ochrane. Zmeny sa dotknú najmä maloletých bez sprievodu, ktorí už nebudú z dôvodu konania o udelenie azylu premiestňovaní do azylových zariadení ministerstva vnútra, ale zostanú v zariadeniach sociálnoprávnej ochrany detí a sociálnej kurately. S cieľom podporiť sebestačnosť žiadateľov o azyl sa im umožní prístup na trh práce o tri mesiace skôr ako doposiaľ. V súlade s prepracovanou prijímacou smernicou bude ministerstvo vnútra osobitne postupovať voči žiadateľom, ktorí na základe individuálneho posúdenia ich stavu potrebujú osobitné procesné záruky a taktiež bude zisťovať a napĺňať osobitné potreby zraniteľných osôb. Na tento účel budú pravidelne preškoľovaní zamestnanci, ako aj príslušníci Policajného zboru. Nanovo sa ustanovujú výnimky z práva zotrvať na území Slovenskej republiky a rozhodovanie o opakovane podaných žiadostiach o udelenie azylu. V súvislosti so zmenami týkajúcimi sa maloletých bez sprievodu v konaní o azyle sa novelizuje zákon aj o sociálnoprávnej ochrane detí a o sociálnej kuratele. Detský domov bude vytvárať podmienky na vykonanie pohovoru s maloletým žiadateľom o azyl a taktiež bude povinný oznámiť ministerstvu vnútra, že dieťa, ktoré je žiadateľom o azyl, bez súhlasu opustilo detský domov. Zdržiavanie sa maloletého bez sprievodu mimo detského domova bez jeho súhlasu bude dôvodom na zastavenie konania o udelenie azylu. Návrh ďalej obsahuje zmeny Občianskeho súdneho poriadku, zákona o poskytovaní právnej pomoci osobám v hmotnej núdzi a zákona o pobyte cudzincov. V dôsledku navrhovaných zmien v Občianskom súdnom poriadku bude pred súd v azylových veciach rozhodujúci skutkový stav v čase vyhlásenia alebo vydania rozhodnutia súdu a nie v čase vydania napadnutého rozhodnutia. V novele zákona o poskytovaní právnej pomoci osobám v hmotnej núdzi sa upravuje režim poskytovania právnej pomoci v konaní o zaistení štátneho príslušníka tretej krajiny a v konaní o zaistení žiadateľa o udelenie azylu. Právna pomoc v uvedených konaniach sa bude poskytovať v procesne obdobnom režime, ako je tomu pri konaní o administratívnom vyhostení. Nevyhnutné zmeny súvisiace s transpozíciou, ako aj zapracovanie požiadaviek aplikačnej praxe obsahuje aj novela zákona o pobyte cudzincov. Navrhovanými zmenami dôjde k čiastkovým úpravám v oblasti podávania žiadosti o udelenie pobytu a predkladania dokladov k žiadostiam. Rozširuje sa taktiež okruh osôb, ktorým policajný útvar vydá cudzinecký pas, o osoby, ktoré získali dlhodobý pobyt na základe poskytnutej doplnkovej ochrany. Toľko na úvod. Ďakujem.
Tomanová, Viera, poslankyňa NR SR (2011-12-01):
Ďakujem pekne. Ja chcem poďakovať pánovi Ondrušovi, ktorý veľmi podrobne vysvetlil, o čo sa jedná, ale mne nedá, aby som nezdôraznila, že už v súčasnosti tak obce, ako aj vyššie územné celky, keď obce, tak aj mestá, môžu postaviť úhradu do výšky 100 percent skutočne ekonomicky oprávnených nákladov, čiže nie je dôvod, aby originálna kompetencia, ktorá tu je a bola v roku 2002 odovzdaná obciam a mestám a vyšším územným celkom, bola štátnou mocou akokoľvek okliešťovaná a nariaďovaná, že musia byť minimálne do 50 percent. Veď tu sa jedná o sociálnu politiku vyššieho územného celku a obce k tomu občanovi. Takže prosím. A v nadväznosti na to mi nedá, aby som nepovedala aj to, že hovoriť o tom, že čo bolo upravené, čo nebolo, nie, jedná sa o originálnu pôsobnosť obce a mesta, ktorú obec a mesto môže uplatňovať, a môže ísť až do 100 percent preukázaných nákladov. Mnohé obce už dnes takúto úhradu majú. Mám informáciu z nitrianskeho regiónu, kde mi napísali, že majú sedemsto ľudí, ktorí nie sú schopní zaplatiť už v súčasnosti zvýšenú úhradu. A ochrana, ktorá je postavená, je nedostatočná.
P. Paška, predseda NR SR: (2008-01-31):
Takže, dámy a páni, budeme pokračovať v rokovaní. Pán poslanec Janiš – procedurálny návrh?
B. Bugár, podpredseda NR SR: (2004-06-30):
(Hlasovanie.) Prítomných 125 poslancov, za návrh 77, proti 11, zdržalo sa 35 poslancov, 2 nehlasovali. Aj druhý pozmeňujúci návrh pána poslanca sme prijali. Nech sa páči. L. Ladányi, poslanec: Ďalej vystúpil v rozprave poslanec Paška. Nakoľko podal pozmeňujúci návrh, nakoľko v spoločnej správe bol schválený, účinnosť zákona, bola schválená účinnosť zákona, tak je bezpredmetné o tom hlasovať.
Kollár, Boris, predseda NR SR (2021-06-23):
Ďakujem. S ďalšou faktickou poznámkou vystúpi pán poslanec Šudík.
Danko, Andrej, predseda NR SR (2020-02-20):
Ďakujem, pani poslankyňa. S reakciou na faktické, pán poslanec Dostál.
Pellegrini, Peter, predseda NR SR (2023-12-07):
Ďakujem pekne. Ďalší v rozprave je pán poslanec Dvořák, ktorého nevidím v sále, prepadá mu poradie. Ďalší v poradí je pán poslanec Stachura, ktorý tiež tu nie je, prepadá mu poradie. Ďalší je pán poslanec Hlina, prepadá mu poradie. Pán poslanec Gröhling, prepadá mu poradie. Ešte raz pán poslanec Dvořák, definitívne stráca poradie. Pán poslanec Stachura definitívne stráca poradie, pán Hlina definitívne stráca poradie, pán Gröhling definitívne stráca poradie. Preto sa teraz pýtam, či sa chce niekto prihlásiť do rozpravy ústne. Nie je tak tomu, končím možnosť prihlásiť sa do rozpravy ústne a vyhlasujem rozpravu za skončenú. Chcem sa spýtať pána ministra spravodlivosti, či chce zaujať stanovisko k rozprave. Pán minister? Nech sa páči, pán minister.
Žitňanská, Jana, poslankyňa NR SR (2020-06-05):
Ďakujem pekne. Prosím, dajte hlasovať o tom, že Národná rada Slovenskej republiky sa uzniesla v súlade s § 73 ods. 3 písm. c) zákona o rokovacom poriadku prerokovať predložený návrh zákona v druhom čítaní.
Vaľová, Jana, poslankyňa NR SR (2017-04-07):
Ďakujem veľmi pekne. Vážené dámy a páni, vážený pán minister, pozrela som si návrh opozičných poslancov, ktorí odôvodňujú návrh na vaše odvolanie z funkcie a kde citujú články Dohovoru o právach dieťaťa. Ako prvý článok citujú článok 3, kde v bode 2 tohto dohovoru sa píše: Štáty, ktoré sú zmluvnými stranami tohto dohovoru, sa zaväzujú, že zabezpečia dieťaťu ochranu a starostlivosť nevyhnutnú pre jeho blaho, pričom budú brať ohľad na práva a povinnosti jeho rodičov, zákonných zástupcov alebo iných jednotlivcov práve... (Prerušenie vystúpenia predsedajúcim.)
Lebocký, Tibor, poslanec NR SR (2014-05-27):
Nasleduje hlasovanie o bode č. 10.
Dostál, Ondrej, poslanec NR SR (2017-10-12):
Ďakujem, pani ministerka, za odpoveď, aj keď myslím, že na tú otázku, ktorú som sa pýtal, že či máte od strany, ktorá vás nominovala, teda od Slovenskej národnej strany podporu pre Učiace sa Slovensko, alebo nie, som odpoveď nedostal. Slovenská komora učiteľov to vidí inak. Tvrdí, že základné požiadavky Učiaceho sa Slovenska sú zhodné s tým, o čo roky žiadajú vládu Slovenskej republiky organizácie pôsobiace v školstve, odborníci v Slovenskej republike a v Európskej komisii aj OECD, čiže nejde, nejde tu o formu, ide tu o obsah, a ten obsah má podporu aj odbornej verejnosti, preto sa zaujímam o to, že či má podporu aj vás ako ministerky školstva, či v tom máte podporu strany, ktorá, ktorá vás nominovala a ktorá stojí za vami, lebo určite nie je podstata to, či to bude dvadsaťstranový, päťdesiatstranový alebo niekoľko stostranový dokument, ide o reformy. A ja chápem, že vy ste čerstvo vo funkcii, a teda mohli by sme k tomu pristúpiť tak, že dáme vám tých obligátnych 100 dní, len, bohužiaľ, táto vláda nie je vo funkcii 100 dní, ale je vo funkcii už vyše rok a pol, a teda začínať s nejakou víziou reforiem po dvoch rokoch, lebo teraz bude to výbore, bude sa ešte na tom, na tom pracovať, bude sa to dopracovávať, tak možno potom po troch rokoch vládnutia budeme, budeme mať nejakú predstavu o reformách, takže zaujíma ma, že či vy stojíte za obsahom Učiaceho Slovenska, alebo nie, a či máte v tom podporu SNS, alebo nie.
Lackovič, Marek, poslanec NR SR (2023-12-13):
Ďakujem veľmi pekne. Pán poslanec Štefan, ďakujem veľmi pekne za tvoje slová, ktoré ma opäť akože už neraz dnes obohatili, obšťastnili. Čo k nim dodať? No v zásade asi len, ako si sa aj ty dotkol takého toho hodnotenia celkového týchto konsolidačných opatrení vlády, ja by som len dodal ešte aj pohľady, naozaj aby, aby zazneli a aby to bolo aj na zázname o tom, čo tvrdia v konečnom dôsledku tí odborne najzdatnejší v tejto téme a pokračoval by som niektorými ďalšími, ešte generálnymi riaditeľmi veľkých spoločností, ktorí sa v rámci trendu barometra k tomuto vyjadrili. Keď sa pozrieme napríklad na pána Sukupčáka, ktorý povedal, že ide o populistické rozhadzovanie peňazí a nie je to konsolidácia, ale úplatok za beztrestnosť. Keď si pozrieme pána Ďuríka, ten sa vyjadril, že pochybuje, že zvyšovanie daní a odvodov, mimochodom zdá sa mu, že nie je veľmi nápadité, a súčasne pokračovanie v rozhadzovaní na strane výdavkov možno označiť za konsolidáciu verejných financií, čiže opäť je tu len, len a len ďalšia a ďalšia pochybnosť. Chýba tam napríklad šetrenie v štátnej správe, súčasne investovanie do budúcnosti, pretože sú to práve investície, ktoré dnes zvyšujú hospodársky výkon v budúcnosti a tým aj výnos z daní. Brať bezhlavo tam, kde sa javí, že je práve teraz čo brať, ako napríklad banky, Slovnaft a podobne, je veľmi krátkozraké a jednoducho nás to, či chceme, alebo nechceme, skôr či neskôr dobehne. Obávam sa teda, že sa o pár rokov tomu bankrotu, bohužiaľ, nevyhneme. A mohli by sme pokračovať a asi ešte aj budeme po zvyšok tohto veľmi príjemného večera. Takže ďakujem veľmi pekne.
B. Bugár, podpredseda NR SR: (2005-12-14):
(Hlasovanie.) Prítomných 129, za 112, proti 1, zdržali sa 15, nehlasoval 1. Konštatujem, že tento návrh sme schválili. K. Mitrík, poslanec: Pán podpredseda, dajte hlasovať, prosím, o tom, že Národná rada prideľuje vládny návrh zákona na prerokovanie všetkým výborom okrem tých, ktoré som vymenoval, a za gestorský výbor určila v podstate už ústavnoprávny výbor. Lehoty pre výbory do 30 dní, pre gestorský výbor do 31 dní od prerokovania vládneho návrhu zákona v prvom čítaní.
B. Bugár, podpredseda NR SR: (2002-11-06):
(Hlasovanie.) Prítomných je 134 poslancov, za návrh 77, proti 57. Konštatujem, že Národná rada na návrh vlády vyslovila súhlas s prerokovaním tohto vládneho návrhu zákona v skrátenom legislatívnom konaní. Nech sa páči, môžeme pokračovať.
Laššáková, Jana, podpredsedníčka NR SR (2012-09-12):
Pán poslanec, chcete reagovať? Nie. Nech sa páči, pán poslanec Mikloško, posledný prihlásený do rozpravy písomne.
Grendel, Gábor, podpredseda NR SR (2020-07-23):
Vážené panie poslankyne, vážení páni poslanci, pristúpime k hlasovaniu o návrhu na vyslovenie nedôvery predsedovi vlády Slovenskej republiky. Chcem uviesť, že podľa článku 88 ods. 2 Ústavy Slovenskej republiky na vyslovenie nedôvery vláde alebo jej členovi je potrebný súhlas nadpolovičnej väčšiny všetkých poslancov, to znamená, súhlas najmenej 76 poslancov. Prosím spoločného spravodajcu, aby uviedol hlasovanie o návrhu uznesenia. (Hlasovanie o návrhu skupiny poslancov Národnej rady Slovenskej republiky na vyslovenie nedôvery predsedovi vlády Slovenskej republiky Igorovi Matovičovi , tlač 182.)
Ďuriš Nicholsonová, Lucia, podpredsedníčka NR SR (2018-03-14):
Pán poslanec Mazurek.
Mikloško, Jozef, poslanec NR SR (2014-10-24):
Ďakujem. Nechcem zdržovať. Súhlasím s Lipšicom, čo sa týka toho, že nemusí byť všetko trestný čin a v prípade prejavu, hlúpeho prejavu, ale nejaký postih alebo nejaká reakcia na to by, samozrejme, mala byť. Pamätáte sa, keď voľakedy Martin Kasarda v 90. rokoch napísal „Poslednú večeru“ a urobil z toho veličajzný cirkus a my potom trošička tiež a do dnešného dňa sa vie, že naozaj to nebolo férové, to bola urážka tri štvrtiny Slovenska, veriacich ľudí, keď proste z Poslednej večere urobil homosexuálny, alkoholický večer. Ale to je iná téma. Tiež by som nedovolil, aby každý na nás kydal, a najmä anonymne. No a tuná neanonymne. A čo sa týka Rómov, ja som bol podpredseda vlády, kde som mal na starosti Rómov dva roky, na Strachovke v Prahe sa to tam černilo, veľmi často veľkými poradami, a teda viem, o čo sa jedná... (Prerušenie vystúpenia časomerom.)
Matovič, Igor, poslanec NR SR (2017-12-06):
Pôjdem do radu. Nedôvera v políciu, samozrejme, keďže prehovoril človek, ktorého lož je pracovnou metódou, tak hovoril to zo svojeho uhla, ale štatistika je jednoznačná. Eurostat (Európsky štatistický úrad) hovorí, že na Slovensku polícii dôveruje najmenej ľudí zo všetkých krajín Európskej únie a to je výsledok najlepšieho ministra v histórii Slovenska nielen vnútra, zo všetkých ministrov. Je úplne smiešne, keď o mafiánskom štáte hovorí konkurzný mafián. Pripomeňme si, ako začínal tento hviezdny to minister svoje podnikateľské pôsobenie. V roku 2000 zmanipuloval a súd potom rozhodol, zmanipuloval konkurz firmy Kovošrot, ktorá mala majetok 150 mil. korún. Prvé kolo konkurzný správca akosi zrušil a, čuduj sa svete, v druhom kole vyhrala firma, ktorú vlastnil Robert Kaliňák. Majetok previedol cez 3-4 firmy a nakoniec sa tým majiteľom všetkých tých pozemkov, lukratívnych, na Mlynských nivách, kde sa dnes stavajú mrakodrapy, stal znova pôvodný vlastník. Čiže Robert Kaliňák bol mafián, mafiánom zostane, začínal ako konkurzný mafián a dnes je mafián v politike. Ďalšia vec. Ako keď tu hovorí niekto o mafiánskom štáte, tak je B. A. Haus, o 600-tisíc eur kúpil lacnejšie podiel od Ladislava Bašternáka v čase, kedy ho vyšetroval Kriminálny úrad finančnej správy, inak povedané, zobral úplatok od človeka, ktorého vyšetroval Kriminálny úrad finančnej správy, 600-tisíc eur. A keď hovorí, že životy občanov sú jedny z najpodstatnejších, tak sa pýtam, kto zabil tých 7 opatrovateliek? Zabili sa samé, zabil ich vodič alebo zabil ich človek alebo ľudia, skorumpovaní zlodeji, ktorí ich vyhnali zo Slovenska? Si jedným z nich.
Šeliga, Juraj, podpredseda NR SR (2021-04-01):
Ďakujem vám pekne. Technická informácia. Na sociálnych sieťach Národnej rady je to streamované, je to počuť, ide to stále odvtedy, teraz som to preveroval, dostal som späť informáciu. (Reakcia z pléna.) Nie, nie, nie, mám tu spätne, mi povedali, dve... (reakcia z pléna) pardon... (reakcia z pléna), ide to aj so zvukom. Ďakujem pekne. To bol posledný písomne prihlásený v rozprave. Kto sa hlási ústne? Traja. Ďakujem, skončené. Pán poslanec Krajčí, tak áno alebo nie? (Reakcia z pléna.) Ale, aha, nie, nie, boli štyria a pani Sulanová tam skočila s procedurálnym. (Reakcia z pléna.) No dobre, tak bolo to po, ale berte to ako prejav vďaky za to, že ste otvorili, pomohli otvoriť schôdzu. Nech sa páči. Dopíšte tam aj pani Sulanovú, ak má záujem stále. Máte záujem? Musíte mi povedať, či máte alebo nemáte. Máte, dobre. Pani Sulanovú ako piatu. Ona bola posledná. Nech sa páči, pán Potocký.
Ľ. Jahnátek, minister hospodárstva SR: (2007-09-19):
Dodatkom, ktorý má charakter medzinárodnej zmluvy prezidentského typu, ide o rozšírenie doteraz platného Dohovoru o fyzickej ochrane jadrových materiálov o ustanovenia umožňujúce lepšiu medzinárodnú spoluprácu pri ochrane jadrových materiálov, ako aj o rozšírenie pôsobnosti tejto zmluvy na jadrové zariadenia. Predložená zmluva je súčasťou snahy medzinárodného spoločenstva o lepšiu súčinnosť v boji s terorizmom a veľmi úzko súvisí s novou zmluvou (Medzinárodný dohovor o potláčaní činov jadrového terorizmu), ktorú prezident Slovenskej republiky ratifikoval minulý rok. Za hlavné charakteristiky predloženého dodatku možno považovať rozšírenie pôvodnej zmluvy o ustanovenia, ktoré zavádzajú užšiu medzinárodnú spoluprácu v trestných veciach týkajúcich sa činov ohrozujúcich bezpečnosť prepravy jadrových materiálov, ale aj činov namierených proti bezpečnému prevádzkovaniu jadrových zariadení. Ďalej je to zavedenie 12 základných princípov fyzickej ochrany jadrových materiálov a jadrových zariadení, ktoré sú príslušné štáty pri dodržiavaní záväzkov vyplývajúcich z dohovoru povinné dodržiavať. Takisto je to rozšírenie pôvodného dohovoru o opatrenia súvisiace s trestnými činmi týkajúcimi sa sabotáže na jadrových zariadeniach a o ustanovenia o medzinárodnej spolupráci pri trestných činoch smerujúcich k zneužitiu jadrových materiálov a ohrozeniu bezpečnosti jadrových zariadení. Vážený pán predsedajúci, panie poslankyne, páni poslanci, prijatím predloženého dodatku sa Slovenská republika pripojí k záväzku medzinárodného spoločenstva udržiavať aj v budúcnosti istú štandardnú úroveň fyzickej ochrany jadrových materiálov a jadrových zariadení, a preto si vás dovoľujem požiadať o vyslovenie súhlasu s predloženým návrhom. Ďakujem.
Danko, Andrej, predseda NR SR (2019-06-25):
Dve faktické. Poslanec Dostál.
Paška, Pavol, predseda NR SR (2014-04-01):
(Hlasovanie.) 142 prítomných, 62 za, 4 proti, 76 sa zdržalo. Návrh sme nepostúpili do druhého čítania. Pán poslanec Kollár uvedie hlasovanie v prvom čítaní o návrhu pána poslanca Štefanca na vydanie zákona č. 595 o dani z príjmov. Je to tlač 904. (Hlasovanie o návrhu poslanca Národnej rady Slovenskej republiky Ivana Štefanca na vydanie zákona, ktorým sa mení zákon č. 595/2003 Z. z. o dani z príjmov v znení neskorších predpisov , tlač 904.)
Grendel, Gábor, podpredseda NR SR (2020-06-10):
Dobre. Ďakujem za pripomenutie, pán poslanec. Keď všetko musí byť naozaj len v zákone, tak to sme teda v tomto parlamente dopadli. Gratulujem. Budeme pokračovať v hlasovaní o návrhu poslancov Kotlebu, Schlosára a Beluského na vydanie zákona, ktorým sa mení a dopĺňa Zákonník práce, tlač 104. Spravodajcom je člen výboru pre sociálne veci pán poslanec Eduard Kočiš. Prosím ho, aby uviedol hlasovanie. (Hlasovanie o návrhu poslancov Národnej rady Slovenskej republiky Mariana Kotlebu, Rastislava Schlosára a Martina Beluského na vydanie zákona, ktorým sa mení a dopĺňa zákon č. 311/2001 Z. z. Zákonník práce v znení neskorších predpisov , tlač 104.)
K. Sárközy, poslankyňa: (2007-10-18):
V  súlade   s   § 73 zákona Národnej rady Slovenskej republiky  č. 350/1996 Z. z. o rokovacom poriadku Národnej rady Slovenskej republiky v znení neskorších predpisov v prvom čítaní podávam spravodajskú správu o predmetnom návrhu zákona. Konštatujem, že uvedený návrh zákona spĺňa z formálnoprávnej stránky všetky náležitosti uvedené v § 67 a v § 68 zákona č. 350, ako i náležitosti určené v legislatívnych pravidlách. Z toho vyplýva, že návrh zákona obsahuje paragrafové znenie a dôvodovú správu. Cieľom navrhovaného zákona je zvýšiť priamu podporu štátu rodinám s deťmi zvýšením jednorazovej dávky príspevku pri narodení dieťaťa zo sumy 4 460 korún na 10-tisíc korún. Zároveň sa zrušuje príplatok príspevku pri narodení dieťaťa, ktorým sa neodôvodnene zvýhodňovalo dieťa, ktoré sa narodilo ako prvé. Predložený návrh zákona je v súlade s Ústavou Slovenskej republiky a medzinárodnými zmluvami, ktorými je Slovenská republika viazaná. Dámy a páni, s ohľadom na oprávnenia, ktoré pre mňa ako spravodajkyňu vyplývajú z § 73 zákona Národnej rady Slovenskej republiky č. 350/1996 Z. z. o rokovacom poriadku Národnej rady Slovenskej republiky v znení neskorších predpisov odporúčam, aby sa Národná rada Slovenskej republiky uzniesla v zmysle § 73 ods. 3 písm. c) zákona č. 350/1996 Z. z. na tom, že po rozprave prerokuje uvedený návrh zákona v druhom čítaní. Vážený pán predsedajúci, skončila som, môžete otvoriť rozpravu. Ďakujem.
Hrušovský, Pavol, poslanec NR SR (2012-10-29):
Ďakujem pekne, pán predsedajúci. ... alebo podporíme rodinu, ktorá je prirodzeným zväzkom dvoch ľudí, muža a ženy, pričom títo majú predpoklad vytvoriť biologicky, psychologicky a sociálne skutočnú rodinu. Poslanci Kresťanskodemokratického hnutia sú presvedčení, že rodina, ktorú tvorí muž a žena, kde predstavujú minulosť prarodičia, súčasnosť manželia a budúcnosť deti, kde sa zachováva kontinuita pokolení, ktorá napokon, nadnesene povedané, môže učiniť vlastný národ alebo ľudstvo nesmrteľným, tak takáto rodina je hodná ochrany a podpory. Preto ešte raz chcem povedať stanovisko klubu Kresťanskodemokratického hnutia, že nepodporíme tento návrh. A zároveň mi dovoľte predložiť procedurálny návrh, ktorým podľa § 73 ods. 3 písm. b) žiadam hlasovať o tom, že Národná rada nebude pokračovať v rokovaní o návrhu zákona. (Potlesk.)
Glváč, Martin, podpredseda NR SR (2017-10-17):
Ďakujem. Ďalšia v rozprave vystúpi pani poslankyňa Irén Sárközy. Tak ste sa dočkali, nech sa páči.
Baška, Jaroslav, poslanec NR SR (2015-11-25):
Ďakujem za slovo. Ja sa chcem len vyjadriť k tomu pozmeňujúcemu návrhu, ktorý dal Martin Poliačik. Tiež som dostal takéto podnety od viacerých masérov, že doteraz vlastne dostávali nejaký taký ten štempeľ o tom školení za maséra od ministerstva školstva alebo od toho zariadenia, ktoré bolo akreditované ministerstvom školstva, a teraz sa nejakým spôsobom zavádza zase ďalšie vzdelanie pre týchto masérov. Myslím si, že podľa mňa to nie je nejakým spôsobom potrebné. A teraz neviem, Martin, či ten pozmeňovák vlastne nejako zahŕňa aj to, že už nebudú musieť mať to dodatočné vzdelávanie na Slovenskej zdravotníckej univerzite alebo kde, ale tu dávaš do nejakého roku, do 31. decembra 2021, asi aby si ho urobili, takže... (Reakcia z pléna.) Tak ak je možné nájsť, pán minister, nejakú dohodu možno aj s vami, zajtra sa bude o tom hlasovať, či by sme nevedeli k niečomu takému podobnému ako pristúpiť, myslím, že aby si znova robili (reakcia z pléna), znova robili; to som nepovedal; že aby si znova robila teda maséri, ktorí už sú raz akreditovaní cez ministerstvo školstva, respektíve tou danou organizáciou, ktorá má na to akreditáciu od ministerstva školstva, aby si znova museli robiť ďalšie vzdelanie. Takže toľko asi z mojej strany.
Liba, Peter, poslanec NR SR (2023-03-23):
Ďakujem veľmi pekne. Takže môžme podať návrh zákona, pani ministerka? Podporujete to?
P. Hrušovský, predseda NR SR: (2004-05-27):
(Hlasovanie.) 112 prítomných, 92 za návrh, 1 proti, 19 sa zdržalo. Návrh uznesenia sme schválili. Prosím teraz pán predsedu výboru pre financie, rozpočet a menu, aby predniesol návrh uznesenia k prerokúvanej správe o výsledku hospodárenia Národnej banky Slovenska na rok 2003 . Nech sa páči.
Raši, Richard, poslanec NR SR (2011-09-14):
Ďakujem pekne, pán predsedajúci. Vážený pán minister, poprosím vás, neklamte v priamom prenose tu nás všetkých, že niekto štve lekárov. Lekári sú naštvaní kvôli krokom, ktoré táto vláda robí, keď ich dala na okraj svojho záujmu. A naozaj sa nepotrebujeme s lekármi ani stretávať, ani ich k ničomu podnecovať, lebo kroky vlády a zdravotnícke zákony, ktoré prijímate, ich dostatočne znervózňujú a hlavne to, že ste sa im otočili chrbtom a že na nich úplne kašlete, ich núti k tomu, že začali podávať hromadné výpovede. Ale dovoľte, pán minister, aby som vám pripomenul, že táto situácia tu už raz bola, a myslím si, že v histórii slovenských premiérov ste jediným premiérom bývalým, ktorý bol zahádzaný bielymi plášťami, a kroky, ktoré robíte teraz, smerujú k tomu, že sa táto situácia môže zopakovať. Ďakujem pekne. (Potlesk.)
Hlina, Alojz, poslanec NR SR (2014-11-10):
Ale procedurálne som chcel reagovať, lebo ste sa nahlásili s tým, že sa niečo dozvieme. Prosím vás, viete, to je tá scénka, nedá mi to nespomenúť, mňa napadá, ja viem, ako sa na tom Belize dozvedeli, že v Piešťanoch potrebujú cétečko. (Smiech v sále.) Viete, ja som fakt nevedel, viete, že hlavné mesto Belize sa volá Belmopan? To je Honduras, to je to je Stredná Amerika. Teraz ja si predstavujem niekde v tej v strednej Amerike sedia nejakí podnikatelia majitelia, otvoria si ja neviem čo a pozrú sa a sú tam Piešťany. (Smiech v sále.) Viete, to je úplne čarovné. A o tom budeme rozprávať a budeme dlho rozprávať. A bude vás to bolieť. Viete, prečo vás to bude bolieť? Uvedomte si jednu axiómu, ktorá nepustí, keď bolesť vlastného zuba vás zaujíma viac ako hladomor v Sudáne. A urobili ste chybu, dovtedy ste s tým chodili, provokovali, kým sa vám to nestalo. To cétečko vás príde draho, lebo to si ľudia vedia vizualizovať. Miliarda sem, miliarda tam, na R1 každý kolega povie, ako sa po nej super ide, čo tam po miliarde. Nikto nevie, čo sú to za peniaze. Ale to cétečko si ľudia vedia predstaviť, a preto je to pre vás nebezpečné, preto začínate robiť chyby, a preto ak my neurobíme chyby, tak na konci budeme mať výsledky a budeme mať veľkú rybu v sieti.
Paška, Pavol, predseda NR SR (2012-09-20):
Hlasujeme. (Hlasovanie.) 141 prítomných, 62 za, 76 proti, 2 sa zdržali, 1 nehlasoval. Tento prvý návrh pána poslanca sme neschválili.
Jurinová, Erika, podpredsedníčka NR SR (2014-11-10):
Pán poslanec Mikuš.
Pellegrini, Peter, predseda NR SR (2016-02-11):
Prezentujme sa a hlasujme o návrhu uznesenia, ktoré navrhol v rozprave pán poslanec Petrák. (Hlasovanie.) Prítomných 126 poslancov, za hlasovalo 78, zdržalo sa 47, nehlasoval 1. Konštatujem, že Národná rada navrhované uznesenie, ktoré predložil poslanec Ľubomír Petrák, schválila. Teraz budeme hlasovať o návrhu skupiny poslancov Národnej rady Slovenskej republiky na prijatie uznesenia Národnej rady Slovenskej republiky k prijatiu opatrení na ochranu práv pacientov a na stabilizáciu postavenia zdravotných sestier a zdravotného systému ako celku so zameraním na zníženie zadlženia (tlač 1873). Pán poslanec Valocký, prosím, uveďte hlasovanie.
Jurinová, Erika, podpredsedníčka NR SR (2012-12-12):
S reakciou na faktické poznámky, pán poslanec Novotný. Nech sa páči.